Sudivojus Valimantaitis

Sudivojus Valimantaitis (mirė 1459 m.) – LDK didikas.

 Biografija 

Pirmąkart minimas 1431 m. Čartorisko sutartyje.

Tėvas – Valmantas. Broliai – Rumbaudas, Kęsgaila, Jaunius, Šedbaras, Gudigirdas. 
Šeima
Žmonos vardas ir kilmė nežinomi. Sūnus – Stanislovas (Stankus). Duktė (vardas nežinomas) – Jono Vėževičiaus žmona.

Kaip ir kiti Valmantaičiai, save vadino Deltuvos tėvoniu.

 Valstybės tarnyba 

1431, 1447–1459 m. – Kauno seniūnas. 1441 m. – LDK kancleris. 1445 m. – Smolensko vietininkas. 1451–1459 – Vilniaus kaštelionas.

Po Žygimanto Kęstutaičio 1432 m. perversmo kartu su broliais iš pradžių buvo naujo kunigakščio pusėje, bet dar tų pačių metų pabaigoje dalyvavo sąmoksle prieš jį. Po to neteko Kauno seniūno pareigų. Įtakingas lietuvių didikas Kazimiero laikais, palaikęs draugiškus santykius su Ordinu. Ne kartą vyko pasiuntiniu į Ordino valstybę. Švitrigailos pavedimu – 1434 m., Kazimiero lakais – 1445 m., 1446 (dukart), 1447, 1448 m. 1432 m. kaip lietuvių atstovas dalyvavo derybose su Lenkija ir Ordinu.

1445 m. buvo vienas lietuvių kariuomenės vadų kare prieš Maskvą.

|-

 Šaltiniai 

 Rimvydas Petrauskas „Lietuvos Diduomenė XIV a. Pabaigoje – XV a.“ 299 psl.

Kategorija:Kęsgailos
Kategorija:Vilniaus kaštelionai
Kategorija:Smolensko vaivados
Kategorija:Lietuvos didieji kancleriai
Kategorija:Kauno seniūnai